Norske matematikklærerutdanneres forskning på relasjon mellom teori og praksis i lærerutdanningen – en systematisk litteraturgjennomgang



En av de viktigste kvalitetene, og samtidig en av hovedutfordringene, for lærerutdanningen både i Norge og internasjonalt, er sammenhengen mellom campusbaserte kurs og praksisfeltet. For å få mer kunnskap om hva norske matematikklærerutdannere allerede gjør og hvilke muligheter for videre utvikling som finnes, gjennomførte jeg en systematisk litteraturgjennomgang av norske matematikklærerutdanneres studier som undersøkte sammenhenger mellom matematikkurs i lærerutdanning. Et utvalg på 42 studier ble analysert. Det er studier som utforsker hvordan forholdet mellom teori og praksis oppfattes, så vel som de som handler om arbeid innenfor kurs, i praksisfeltet og på tvers av begge – gjennom praksisoppgaver og samarbeid. Mange studier fremhever hvordan matematikklærerutdannere designer praksisoppdrag for å bygge bro mellom matematikk-kurs og praksis. I andre studier fremmes inquiry om matematikk, undervisning og læring som en tilnærming i matematikkurs som kan støtte relasjon til praksis. Gjennomgangen peker på behovet for mer forskning på arbeid i de siste årene av lærerutdanninger og på samarbeid mellom skoler og universiteter.

